બીજી વનડેમાં ભારતની હાર થતાં શ્રેણી ૨-૦થી ગુમાવી : ફરી ફ્લોપ - Khabarpatri
સતત બીજી વનડે ન્યુઝીલેન્ડ સામે ભારતની હાર થતા નિરાશા
ઓકલેન્ડના મેદાન પર રમાયેલી વનડે શ્રેણીની બીજી મેચમાં આજે ભારતે ફરી એકવાર હારનો સ્વાદ ચાખ્યો હતો. બીજી વનડે મેચમાં ન્યુઝીલેન્ડે ભારત પર ૨૨ રને જીત મેળવીને શ્રેણી ૨-૦થી જીતી લીધી હતી. ૨૭૪ રનના લક્ષ્યાંકનો પીછો કરતા ભારતીય ટીમ ૪૮.૩ ઓવરમાં ૨૫૧ રન જ બનાવી શકી હતી. ભારતને ૨૭૪ રનની જીતવાની જરૂર હતી પરંતુ ટીમ ઇન્ડિયા આ સ્કોર સુધી પહોંચી શકી ન હતી. ભારત તરફથી શ્રેયસ અય્યરે બાવન અને નવદીપ સૈનીએ ૪૫ રનની ઇનિંગ્સ રમી હતી.
ઉપરાંત આ મેચમાં ભારત તરફથી રવિન્દ્ર જાડેજાએ સૌથી વધુ ૫૫ રન કર્યા હતા. જો કે તે ટીમ ઇન્ડિયાને જીત અપાવવામાં નિષ્ફળ રહ્યો હતો. ૭૩ બોલમાં ૫૫ રન કરીને જાડેજા આઉટ થયો હતો. આની સાથે જ ભારતની હાર થઇ ગઇ હતી. જાડેજા ૧૦મી વિકેટ તરીકે આઉટ થયો હતો. ત્રણ મેચોની શ્રેણી ન્યુઝીલેન્ડ જીતી ચુક્યું છે જેથી આ મેચમાં હવે માત્ર ઔપચારિકતા બાકી રહી છે. ટી-૨૦ શ્રેણીમાં શાનદાર જીત મેળવી લીધા બાદ જીતના ઇરાદા સાથે મેદાનમાં ઉતરેલી વિરાટ કોહલીના નેતૃત્વમાં ટીમ ઇન્ડિયાને આજે મોટો ફટકો પડ્યો હતો અને સતત બીજી મેચમાં તેની હાર થઇ હતી. ટીમ ઇન્ડિયાને પ્રથમ વનડે મેચમાં યજમાન ન્યુઝીલેન્ડે ચાર વિકેટે હાર આપી હતી. હેમિલ્ટનના સદનપાર્કમાં રમાયેલી આ મેચમાં ભારતીય ટીમે પ્રથમ બેટિંગ કરતા શ્રેયસ અય્યરના ૧૦૩ રનની મદદથી ૩૪૭ રન કર્યા હતા.
ભારતે ચાર વિકેટે ૩૪૭ રનનો જંગી જુમલો ખડક્યો હતો. જવાબમાં રોસ ટેલરે અણનમ ૧૦૯ રન બનાવીને પોતાની ટીમને જીત અપાવી હતી. ૧૧ બોલ ફેંકવાના બાકી હતા ત્યારે ન્યુઝીલેન્ડે આ મેચ જીતી લીધી હતી. ઓસ્ટ્રેલિયા સામે વનડે શ્રેણી પોતાના નામ પર કરી લીધા બાદ ટીમ ઇન્ડિયાએ ન્યુઝીલેન્ડમાં જોરદાર શરૂઆત કરી હતી અને ટ્‌વેન્ટી મેચોની શ્રેણીમાં ક્લિન સ્વિપ કરવામાં સફળતા મેળવી હતી. જો કે, વનડે શ્રેણીમાં તેની કંગાળ શરૂઆત થયા બાદ આ સિલસસિલો જારી રહ્યો છે. આજની મેચમાં પણ ટીમ ઇન્ડિયાના બેટ્‌સમેનોનો ફ્લોપ શો રહ્યો હતો. મેચમાં જેનીસને વનડે ક્રિકેટમાં એન્ટ્રી કરી હતી. પ્લેયર ઓફ દ મેચ તરીકે પણ તેની પસંદગી કરવામાં આવી હતી. કારણ કે, તે પ્રથમ મેચમાં જ ચાર વિકેટ લેવામાં સફળ રહ્યો હતો. સાથે સાથે અણનમ ૨૫ રન પણ બનાવ્યા હતા. આ શ્રેણીમાં ન્યુઝીલેન્ડ હવે ૨-૦ની લીડ ધરાવે છે.
Tags: CricketIndia Vs NZOne Day MatchSports
શાહીનબાગ : શાંતિ ભંગનો ખતરો
IPLપૂર્વ લદાખમાં વાસ્તવિક નિયંત્રણ રેખા પર ચાલી રહેલા તણાવની વચ્ચે ચીનના દરરોજ નવી વિગતો બહાર આવી રહી છે. રિપોર્ટ મુજબ,...
જીવન હવે સામાન્ય બની રહ્યું છે ત્યારે વિશ્વની સૌથી પ્રતિષ્ઠિત ક્રિકેટ લીગ ઈન્ડિયન પ્રીમિયર લીગ (આઈપીએલ) સંયુક્ત આરબ અમિરાત (યુએઈ)માં...
ટી-૨૦ લીગ આઈપીએલની આગામી સીઝન માટે તેની કોમેન્ટરી પેનલની ઘોષણા કરી છે. આ યાદીમાં દિગ્ગજ ભારતીય ક્રિકેટર સુનીલ ગાવસ્કર, પ્રખ્યાત...
સ્ટાર બોલિવૂડ એક્ટ્રેસ અનુષ્કા શર્માએ સોશિયલ મીડિયા પર બેબી બમ્પની તસવીર શેર કરી છે. તસવીરમાં તે ખૂબ જ સુંદર લાગી...
ભારતને બે વખતનો વર્લ્‌ડ ચેમ્પિયન બનાવવામાં મહત્વનો ફાળો આપનાર અનુભવી ઓલરાઉન્ડર યુવરાજ સિંહ ક્રિકેટમાં પાછા ફરવા માંગે છે. તેમણે પોતાના...